א [Alefe]119 Ba diakalenga mbadi kabayi mua kubandibua* mu njila wabu,Badi bendela mu mikenji ya Yehowa.+2 Ba diakalenga mbadi batumikila mavuluija ende,+Badi bamukeba ne muoyo wabu mujima.+3 Kabena benza bualu budi kabuyi buakane nansha bumue;Badi bendela mu njila yende.+4 Wewe udi mutume dîyiBua mêyi ebe matuma alamibue bimpe.+5 Bu meme nansha mushale mushindame*+Bua kutumikila mêyi ne mikandu biebe!6 Nunku tshivua mua kufuishibua bundu+Pandi nkonkonona mêyi ebe onso.7 Nenkutumbishe ne muoyo mululamePandi mmanya mêyi ebe a dilumbuluisha makane.8 Nentumikile mêyi ne mikandu biebe.Kundekedi menemene nansha.ב [Bete]9 Mmunyi mudi nsongalume mua kulama njila wende mukezuke?Mpadiye mudimuke ne wenza malu bilondeshile dîyi diebe.+10 Ndi nkukeba ne muoyo wanyi mujima.Kundekedi nsesuka ku mêyi ebe.+11 Ndi mulame mêyi ebe mu muoyo wanyi bimpe+Bua tshikuenzedi mpekatu.+12 Wewe Yehowa, utumbishibue;Ndongesha mêyi ne mikandu biebe.13 Ndi mmanyisha ne mishiku yanyiMêyi onso a dilumbuluisha auvua muambe.14 Ndi nsanka bua mavuluija ebe+Kupita bua bintu bikuabu bionso bia mushinga.+15 Nengelangane meji a* mêyi ebe matuma,+Ne nentuishile mêsu anyi mu njila yebe.+16 Ndi munange mêyi ebe mafunda bikole.Tshiakupua dîyi diebe muoyo to.+ג [Gimele]17 Enzela muena mudimu webe malu bimpe,Bua ngikale ne muoyo ne ntumikile dîyi diebe.+18 Kangula mêsu anyi bua mmone bimpeMalu a kukema a mu mikenji yebe.19 Meme ndi anu muntu wa ku babende mu buloba ebu,+Kunsokoki mêyi ebe.20 Ndi mfua* ne dijinga dikoleDia mêyi ebe a dilumbuluisha misangu yonso.21 Wewe udi utandisha bena dikamakama,Bantu bedibue mulawu badi bapambuka ku mêyi ebe.+22 Ngumbusha* dipetu ne kapeja,Bualu ndi mutumikile mavuluija ebe.23 Nansha padi bakokeshi basomba kaba kamue ne bangamba,Muena mudimu webe udi welangana meji a* mêyi ne mikandu biebe.24 Ndi munange mavuluija ebe bikole;+Owu adi bu bampeshi ba mibelu.+ד [Dalete]25 Ndi ndala* mutue tshiadi panshi mu lupuishi.+Ndama ne muoyo bilondeshile dîyi diebe.+26 Ngakakulondela njila yanyi, wewe wakangandamuna;Ndongesha mêyi ne mikandu biebe.+27 Enza bua njingulule diumvuija dia* mêyi ebe matuma,Bua ngelangane meji a* bienzedi biebe bia dikema.+28 Ndi mupangile* tulu bua kanyinganyinga.Nkolesha bilondeshile dîyi diebe.29 Umbusha njila wa dishima kundi,+Ne nganyisha ne mikenji yebe.30 Ndi musungule njila wa lulamatu.+Ndi muitabe ne: mêyi ebe a dilumbuluisha mmakane.31 Ndi mulamate ku mavuluija ebe.+Yehowa wanyi, kundekedi ngedibua mâyi ku makasa to.*+32 Nendonde* njila wa mêyi ebe ne muoyo mujimaBualu udi umulongoluela muaba mu muoyo wanyi.*ה [He]33 Yehowa wanyi, ndongesha+ njila wa mêyi ne mikandu biebe,Ne meme nemmulonde too ne ku ndekelu.+34 Mpesha dijingulula dia malu,Bua mmone mua kutumikila mikenji yebeNe kuyilama ne muoyo wanyi mujima.35 Ndombola* mu njila wa mêyi ebe,+Bualu ndi nsankilamu.36 Inyika muoyo wanyi ku mavuluija ebe,Kuwinyiki ku bintu bia budinangi.*+37 Umbusha mêsu anyi bua kaatangidi bintu bia patupu;+Ndama ne muoyo mu njila webe.38 Kumbajila muena mudimu webe dilaya* diebe,Bua bakutshine.*39 Umbusha difuishibua bundu dimvua ntshina,Bualu mêyi ebe a dilumbuluisha mmimpe.+40 Tangila mundi njinga mêyi ebe matuma ne muoyo mujima.Ndama ne muoyo mu buakane buebe.ו [Waw]41 Yehowa wanyi, ndimuenene koku dinanga diebe dia lulamatu,+Lupandu luebe bilondeshile dilaya* diebe;+42 Dîba adi nengandamune muntu udi umpenda,Bualu ndi mueyemene dîyi diebe.43 Kumbushi dîyi dia bulelela mukana muanyi kashidi,Bualu ndi mutekemene* dilumbuluisha diebe.44 Nendame mikenji yebe misangu yonso,Kashidi ne tshiendelele.+45 Nennyungulukile muaba wa bukubi,*+Bualu ndi nkeba mêyi ebe matuma.46 Nengakule bua mavuluija ebe kumpala kua bakalenge,Ne tshiakumvua bundu nansha.+47 Ndi musue mêyi ebe bikole,Eyowa, ndi muanange.+48 Nengoluele mêyi ebe andi munange bianza,+Ne nengelangane meji a* mêyi ne mikandu biebe.+ז [Zayine]49 Vuluka dîyi* diebe diuvua muambile muena mudimu webe,Diudi umpesha nadi ditekemena.*50 Bualu ebu mbusambi mu dikenga dianyi,+Bualu dîyi diebe ndindame ne muoyo.51 Bena dikamakama badi bampetula bikole,Kadi meme tshiena nsesuka ku mikenji yebe.+52 Yehowa wanyi, ndi mvuluka mêyi ebe a dilumbuluisha a katshia ku kale,+Ne ndi mpetela busambi mu owu.+53 Tshiji tshikole ntshinkuate bua bantu babiBadi balekela mikenji yebe.+54 Mêyi ne mikandu biebe bidi misambu kundiMuaba wonso undi nsombela.*55 Butuku ndi mvuluka dîna diebe, wewe Yehowa,+Bua mmone mua kulama mikenji yebe.56 Bualu ebu bukadi tshilele tshianyiBualu ndi mutumikile mêyi ebe matuma.ח [Hete]57 Yehowa ntshianyi tshitupa;+Ndi mulaye bua kulama mêyi ebe.+58 Ndi nkusengelela* ne muoyo wanyi mujima;+Nganyisha+ bilondeshile dilaya* diebe.59 Ndi mukonkonone njila yanyi,Bua mpingaje makasa anyi ku mavuluija ebe.+60 Ndi ngenza lukasa, tshiyi njingakanaBua kulama mêyi ebe.+61 Mionji ya bantu babi mminjingile,Kadi tshiena mpua mikenji yebe muoyo.+62 Ndi mbika mundankulu bua kukuela tuasakidila+Bua mêyi ebe makane a dilumbuluisha.63 Ndi mulunda wa bonso badi bakutshinaNe wa badi balama mêyi ebe matuma.+64 Yehowa wanyi, dinanga diebe dia lulamatu ndiuwuje buloba;+Ndongesha mêyi ne mikandu biebe.ט [Tete]65 Udi muenzele muena mudimu webe malu bimpe,Yehowa wanyi, bilondeshile dîyi diebe.66 Ndongesha lungenyi lujalame ne dimanya,+Bualu ndi mueyemene mêyi ebe.67 Kumpala kua meme kukenga, mvua ne tshibidilu tshia kupambuka,*Kadi mpindieu ndi mulame mêyi ebe.+68 Wewe udi muimpe+ ne midimu yebe mmimpe.Ndongesha mêyi ne mikandu biebe.+69 Bena dikamakama badi bantangalajila malu a dishima,Kadi ndi ntumikila mêyi ebe matuma ne muoyo wanyi mujima.70 Muoyo wabu mmupape,*+Kadi meme ndi munange mikenji yebe bikole.+71 Mbimpe mundi mukengeshibue,+Bua mmone mua kulonga mêyi ne mikandu biebe.72 Mikenji iudi mumanyishe mmimpe buanyi meme,+Kupita binunu bia bitupa bia or ne bia arjan.+י [Yode]73 Bianza biebe biakangenza ne biakamfumba.Mpesha dijingulula dia malu,Bua mmone mua kulonga mêyi ebe.+74 Badi bakutshina badi bammona, badi basanka,Bualu dîyi diebe nditekemena dianyi.*+75 Yehowa wanyi, ndi mumanye ne: mêyi ebe a dilumbuluisha mmakane+Ne udi munkengeshe mu lulamatu luebe.+76 Dinanga diebe dia lulamatu+ dinsambe koku,Bilondeshile dilaya* diuvua mulaye muena mudimu webe.77 Ndeja luse, bua nshale ne muoyo,+Bualu ndi munange mikenji yebe bikole.+78 Bena dikamakama bafuishibue bundu,Bualu badi bangenzela bibi kakuyi bualu.*Kadi nengelangane meji a* mêyi ebe matuma.+79 Badi bakutshina bapingane kundi,Aba badi bamanye mavuluija ebe.80 Muoyo wanyi wikale kawuyi mua kubandibua mu dilonda mêyi ne mikandu biebe,+Bua tshilu kufuishibua bundu.+כ [Kafe]81 Ndi njinga* lupandu luebe bikole,+Bualu dîyi diebe nditekemena dianyi.*82 Mêsu anyi adi ajinga dîyi diebe bikole+Pandi ngamba ne: “Neunsambe dîba kayi?”+83 Bualu ndi anu bu mulondo wa tshiseba mumishila mu muishi,Kadi tshiena mpua mêyi ne mikandu biebe muoyo.+84 Mmatuku bungi kayi adi muena mudimu webe ne bua kuindila?Ndîba kayi diwalumbuluisha badi bankengesha?+85 Bena dikamakama badi bangumbuila majimba,Bantu badi bapetula mikenji yebe.86 Mêyi ebe onso nga kueyemena.Bantu badi bankengesha kakuyi bualu; ngambuluisha!+87 Bakamba kunjimija pa buloba,Kadi tshivua mulekele mêyi ebe matuma to.88 Ndama ne muoyo bua dinanga diebe dia lulamatu,Bua mmone mua kulama mavuluija audi muambe.ל [Lamede]89 Yehowa wanyi, bua kashidiDîyi diebe nedishale mu diulu.+90 Lulamatu luebe ludiku mu bipungu bionso bia bantu.+Wewe udi mujadike buloba bikole, bua bushale anu bushindame.+91 Bua mêyi ebe a dilumbuluisha bidi* bishalaku too ne lelu,Bualu buonso buabi bidi bikuenzela mudimu.92 Bu meme tshiyi munange mikenji yebe bikole,Mvua mua kuikala mujimine mu dikenga dianyi.+93 Tshiakupua mêyi ebe matuma muoyo nansha,Bualu udi mundame ne muoyo ku diambuluisha diawu.+94 Meme ndi muntu webe; mpandisha,+Bualu ndi mukebe mêyi ebe matuma.+95 Bantu babi mbindile bua kumbutula,Kadi ndi ntuma ntema yanyi ku mavuluija ebe bikole.96 Ndi mumone mikalu ku bupuangane buonso,Kadi dîyi diebe kadiena ne mikalu* to.מ [Meme]97 Ndi munange mikenji yebe be!+Ndi ngelangana meji ayi* dituku dijima.+98 Dîyi diebe didi dimvuija muena meji kupita bena lukuna banyi,+Bualu diodi didi nanyi kashidi.99 Ndi ne busunguluji bua bungi kupita balongeshi banyi bonso,+Bualu ndi ngelangana meji a* mavuluija ebe.100 Ndi ngenza malu ne dijingulula dia malu dia bungi kupita bantu bakulumpe,Bualu meme ndi ntumikila mêyi ebe matuma.101 Ndi mbenga bua kuendela mu njila yonso mubi,+Bua ndame dîyi diebe.102 Tshiena ngumbuka ku mêyi ebe a dilumbuluisha,Bualu wewe udi mundongeshe.103 Ke mudi mêyi ebe mashême mu tshilakalaka tshianyiKupita ne buitshi mukana muanyi nunku!+104 Ku diambuluisha dia mêyi ebe matuma ndi ngenza malu ne dijingulula dia malu.+Ke bualu kayi ndi mukine njila yonso wa dishima.+נ [Nune]105 Dîyi diebe didi muendu bua dikasa dianyi,Ne didi butoke mu njila wanyi.+106 Ndi muditshipe mutshipu, ne nengukumbaje,Bua kutumikila mêyi ebe makane a dilumbuluisha.107 Mvua mukengeshibue bikole menemene.+Yehowa wanyi, ndama ne muoyo bilondeshile dîyi diebe.+108 Yehowa, anyisha koku milambu yanyi ya budisuile ya kukutumbisha nayi,*+Ne undongeshe mêyi ebe a dilumbuluisha.+109 Muoyo wanyi udi mu njiwu* dîba dionso,Kadi tshiena mupue mikenji yebe muoyo to.+110 Bantu babi mbantekele buteyi,Kadi tshiena mupambuke ku mêyi ebe matuma.+111 Ndi ngangata mavuluija ebe bu bianyi bintu bia kashidi,*Bualu owu adi disanka dia muoyo wanyi.+112 Ndi mudisuike* bua kutumikila mêyi ne mikandu biebeBikondo bionso, too ne ku ndekelu.ס [Sameke]113 Ndi mukine badi ne muoyo mukuatshidile,*+Kadi ndi munange mikenji yebe.+114 Wewe udi tshisokomenu tshianyi ne ngabu wanyi,+Bualu dîyi diebe nditekemena dianyi.*+115 Ikalayi kule nanyi, nuenu bantu babi,+Bua mmone mua kutumikila mêyi a Nzambi wanyi.116 Nkuatshisha muuvua mulaye,*+Bua ngikale ne muoyo;Kulekedi ditekemena dianyi dilua diedibua mâyi ku makasa.*+117 Nkuatshisha bua mpandishibue;+Dîba adi nentume lungenyi luanyi misangu yonso ku mêyi ne mikandu yebe.+118 Wewe udi ubenga bonso badi basesuka ku mêyi ne mikandu biebe,+Bualu mbena mafi ne bena dishima.119 Udi mulekele bantu babi bonso ba pa buloba bienze anu bu ne: badi manyanu a tshiamu a patupu.+Ke bualu kayi ndi munange mavuluija ebe.120 Dikutshina didi dizakeja mubidi* wanyi;Ndi ne buôwa bua mêyi ebe a dilumbuluisha.ע [Ayine]121 Ndi muenze tshidi tshiakane ne tshijalame.Kundekedi mu bianza bia badi bankengesha!122 Jadikila muena mudimu webe muikalaye bimpe;Bena dikamakama kabankengeshi to.123 Mêsu anyi mmatshioke bua dindila lupandu luebe+Ne dilaya* diebe diakane.+124 Leja muena mudimu webe dinanga diebe dia lulamatu,+Ne ndongesha mêyi ne mikandu biebe.+125 Meme ndi muena mudimu webe; mpesha dijingulula dia malu,+Bua mmanye mavuluija ebe.126 Tshikondo ntshikumbane tshia Yehowa kuenza bualu,+Bualu mbashipe mikenji yebe.127 Ke bualu kayi ndi munange mêyi ebeBikole kupita or, kupita nansha or mulengele.*+128 Nunku, ndi ngangata bualu buonso buudi wamba bua kuenza* ne: mbuakane;+Ndi nkina njila yonso wa dishima.+פ [Pe]129 Mavuluija ebe nga kukema.Ke bualu kayi ndi ngatumikila.*130 Diela dia mêyi ebe patoke didi difila butoke,+Dipesha muntu udi kayi ne dimanya dijingulula dia malu.+131 Ndi mbulula mukana muanyi bikole ne ngela tshikuwa,*Bualu ndi njinga mêyi ebe bikole.+132 Kudimuka kundi ne unganyishe,+Mu diumvuangana ne mêyi ebe a dilumbuluisha kudi badi banange dîna diebe.+133 Lombola bidia bianyi bimpe* ku dîyi diebe;Bualu bubi nansha bumue kabunkokeshi.+134 Nsungila* kudi bantu badi bakengeshangana,Ne meme nendame mêyi ebe matuma.135 Kenkeshila muena mudimu webe mpala webe,*+Ne ndongesha mêyi ne mikandu biebe.136 Binsonji bidi bipueka mu mêsu anyi bu mâyiBualu bantu kabena balama mikenji yebe to.+צ [Tesade]137 Yehowa wanyi, wewe udi muakane,+Ne mêyi ebe a dilumbuluisha mmakane.+138 Mavuluija audi ufila mmakaneNe nga kueyemena bikole.139 Tshisumi tshianyi tshidi tshindia,+Bualu baluishi banyi mbapue mêyi ebe muoyo.140 Dîyi diebe ndilengeja dionso,+Ne muena mudimu webe mmudinange.+141 Ndi muntu wa patupu ne mupetudibue;+Nansha nanku, tshiena mupue mêyi ebe matuma muoyo to.142 Buakane buebe mbuakane bua tshiendelele,+Ne mikenji yebe mbulelela.+143 Nansha kanyinganyinga ne lutatu binkuate,Ndi nshala anu munange mêyi ebe bikole.144 Buakane bua mavuluija ebe mbua tshiendelele.Mpesha dijingulula dia malu,+ bua ngikale ne muoyo.ק [Kofe]145 Ndi mbikila ne muoyo wanyi mujima. Ngandamuna, Yehowa wanyi.Nentumikile mêyi ne mikandu biebe.146 Ndi nkubila; mpandisha!Nendame mavuluija ebe.147 Ndi mubike kumpala kua lunkelu* bua kulomba diambuluisha,+Bualu mêyi ebe nditekemena dianyi.*148 Mêsu anyi adi atabala kumpala kua bikondo bia bilu bia butuku,Bua ngelangane meji a* dîyi diebe.+149 Teleja dîyi dianyi bua dinanga diebe dia lulamatu.+Yehowa wanyi, ndama ne muoyo bilondeshile kulumbuluisha kuebe kuakane.150 Bantu badi baditua mu tshikadilu tshia bundu* badi balua pabuipi;Badi kule menemene ne mikenji yebe.151 Yehowa wanyi, wewe udi pabuipi,+Ne mêyi ebe onso adi bulelela.+152 Mvua mumvue bualu bua mavuluija ebe katshia ku kaleNe: uvua muajadike bua kushalawu kashidi.+ר [Leshe]153 Tangila dikenga dianyi ne unsungile,+Bualu tshiena mupue mikenji yebe muoyo nansha.154 Ngakuila* ne unsungile;+Ndama ne muoyo mu diumvuangana ne dilaya* diebe.155 Lupandu ludi kule menemene ne bantu babi,Bualu ki mbakebe mêyi ne mikandu biebe to.+156 Luse luebe ndunene, Yehowa wanyi.+Ndama ne muoyo mu diumvuangana ne kulumbuluisha kuebe kuakane.157 Bankengeshi ne baluishi banyi mba bungi;+Kadi tshiena musesuke ku mavuluija ebe to.158 Ndi ntangila batungidianganyi ngumvua muengu,Bualu kabena balama dîyi diebe.+159 Mona mundi munange mêyi ebe matuma!Yehowa wanyi, ndama ne muoyo bua dinanga diebe dia lulamatu.+160 Nshindamenu muine wa dîyi diebe mbulelela,+Ne mêyi ebe makane a dilumbuluisha onso adi ashalaku kashidi.ש [Sine] anyi [Shine]161 Bakokeshi badi bankengesha+ kakuyi bualu,Kadi muoyo wanyi udi ne ditshina dia mêyi ebe.+162 Ndi nsanka bua dîyi diebe+Anu bu muntu udi upeta bintu bipawula bia bungi.163 Ndi mukine dishima, ndi mudipidie,+Ndi munange mikenji yebe.+164 Ndi nkutumbisha misangu muanda mutekete ku ditukuBua mêyi ebe makane a dilumbuluisha.165 Ditalala divule didi kudi bantu badi banange mikenji yebe;+Kakuena tshintu nansha tshimue tshidi mua kubalenduisha.*166 Yehowa wanyi, ndi ntekemena bienzedi biebe bia lupandu,Ne ndi ntumikila mêyi ebe.167 Ndi ndama* mavuluija ebe,Ne ndi muanange bikole.+168 Ndi ntumikila mêyi ebe matuma ne mavuluija ebe,Bualu wewe udi mumanye bionso bindi ngenza.+ת [Taw]169 Muadi wanyi wa dilomba diambuluisha ufike kuudi, Yehowa wanyi.+Bilondeshile dîyi diebe, ngambuluisha bua ngumvue.+170 Dilomba dianyi dia dianyishibua difike kumpala kuebe.Mpandisha, bu muudi mulaye.*171 Mishiku yanyi ipatule butumbi bua bungi,+Bualu wewe udi undongesha mêyi ne mikandu biebe.172 Ludimi luanyi luimbe misambu bua dîyi diebe,+Bualu mêyi ebe onso mmakane.173 Tshianza tshiebe tshikale pabuipi bua kungambuluisha,+Bualu ndi musungule bua kutumikila mêyi ebe matuma.+174 Yehowa wanyi, ndi njinga lupandu luebe bikole,Ne ndi munange mikenji yebe bikole.+175 Meme* ngikale ne muoyo bua nkutumbishe;+Mêyi ebe a dilumbuluisha ikale diambuluisha dianyi.176 Ndi mupambuke bu mukoko mujimine.+ Keba muena mudimu webe,Bualu tshiena mupue mêyi ebe muoyo to.+
lua_Latn